Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1; v nadaljevanju ZJU)

**MINISTRSTVO ZA VZGOJO IN IZOBRAŽEVANJE, Masarykova 16, 1000 Ljubljana**

**objavlja** **javni natečaj** za zasedbo prostega uradniškega delovnega mesta **VODJA SLUŽBE (m/ž) v** **Službi za evropska sredstva** **v Ministrstvu za vzgojo in izobraževanje** (DM šifra: 3000), za sklenitev delovnega razmerja za nedoločen čas s polnim delovnim časom (št. JN: 110-31/2025-3350).

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnji);
* sedem (7) let delovnih izkušenj;
* obvezno usposabljanje za imenovanje v naziv;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) z magisterijem znanosti, doktoratom oziroma zaključenim specialističnim študijem oz. drugo bolonjsko stopnjo z doktoratom.

Pri izbranem kandidatu se bo preverjalo ali ima opravljeno obvezno usposabljanje za imenovanje v naziv. Za kandidate, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidati najkasneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom Zakona o javnih uslužbencih.

Okvirna vsebina dela:

* načrtovanje, organiziranje, usmerjanje in nadzorovanje dela v notranji organizacijski enoti,
* koordinacija dela med različnimi notranjimi organizacijskimi enotami,
* odločanje o zadevah z delovnega področja notranje organizacijske enote,
* samostojno oblikovanje ključnih sistemskih rešitev in drugih najzahtevnejših gradiv,
* vodenje projektnih skupin za najzahtevnejše in ključne projekte,
* izvajanje najzahtevnejših nalog v zvezi z načrtovanjem, upravljanjem in nadzorom ukrepov pri porabi sredstev Evropske kohezijske politike,
* opravljanje drugih nalog podobne zahtevnosti.

**Prednost pri izbiri bodo imeli kandidati:**

* **s poglobljenim poznavanjem evropske kohezijske politike (EKP) in mehanizma za okrevanje in odpornost (NOO)** – konkretne izkušnje z vsebinskim in sistemskim načrtovanjem na področju EKP in NOO, vključno s poznavanjem oblikovanja aktov in poznavanjem upravljalskih struktur (organ upravljanja, koordinacijski organ, itd.);
* **z izkušnjami in zmožnostjo strateškega vodenja, koordinacije med organizacijskimi enotami in upravljanja kompleksnih nalo****g** – znanja in izkušnje na področju organizacije dela ter usklajevanja aktivnosti med različnimi deležniki in izkušnje s koordinacijo priprave gradiv za vodstvo ter druge deležnike;
* **z izkušnjami z upravljanjem tveganj in notranjih kontrol na področju EKP/NOO** – poznavanje in razumevanje sistema upravljanja in nadzora EKP/NOO, poznavanje in izkušnje na področju prepoznavanja tveganj, oblikovanja ustreznih ukrepov, evidentiranja in poročanja ter zagotavljanja notranjega kontrolnega okolja.

**Prijava na prosto delovno mesto mora biti obvezno pripravljena na obrazcu** **JN-110-31/2025-3350**, **ki je priloga tega javnega natečaja za prosto delovno mesto, z natančno izpolnjenimi vsemi rubrikami in izjavami.**

Delovno mesto vodja službe (m/ž) je položajno uradniško delovno mesto. Izbrani kandidat bo naloge opravljal v nazivu sekretar (m/ž). Delovno razmerje bo sklenjeno za nedoločen čas, s polnim delovnim časom. Izbran kandidat bo opravljal delo v poslovnih prostorih Ministrstva za vzgojo in izobraževanje, Masarykova 16, Ljubljana, oziroma v drugih uradnih prostorih, kjer organ opravlja svoje naloge.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10 in 32/25 – ZJU-1) se v izbirni postopek ne uvrsti kandidat, ki ne izpolnjuje natečajnih pogojev.

Kandidat vloži prijavo v pisni obliki na priloženem obrazcu »JN- 110-31/2025-3350«, ki jo pošlje v zaprti ovojnici z označbo: "za prosto delovno mesto pod šifro 3000 – VODJA SLUŽBE (m/ž), št. JN 110-31/2025-3350", na naslov: Ministrstvo za vzgojo in izobraževanje, Masarykova cesta 16, Ljubljana. Rok za vlaganje prijav je 8 dni po objavi na osrednjem spletnem mestu državne uprave [www.gov.si](http://www.gov.si) ter na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mvi@gov.si, pri čemer veljavnost prijave ni pogojena z elektronskim podpisom.

Informacije o izvedbi postopka dobite na telefonski številki 01 400 5493 (Lucija Štrancar), in sicer vsak delovni dan od 10.00 do 11.00 ure.

Kandidati bodo o izbiri pisno obveščeni najkasneje v roku 60 dni po opravljeni izbiri. Obvestilo o končanem postopku bo objavljeno na osrednjem spletnem mestu državne uprave (<http://www.gov.si/>).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Ministrstvo za vzgojo in izobraževanje